《王竹屿太守招同人集饮南屏听松楼即席口占》
清代·达宣

曲径通幽草不删，风枝替客叩柴关。诗非本色难成佛，客有閒柴总爱山。

小醉未嫌村酒浊，朗吟聊趁瓦镫閒。伊蒲馔且加餐饭，听遍残钟莫便还。

作者简介：清僧。浙江海宁人，俗姓朱，字雨青。出家于白马寺，后住西湖净慈寺，继松光老人法席。工画。有《茶梦山房吟草》。